ביטול השתתפות עצמית יעיל בכך שהוא נרכש בד"כ ישירות מחברת השכרת הרכב המקומית.
מכיוון שכך - עובדי החברה בדלפק לא "ינעלו" פקדון בכרטיס האשראי או שינעלו פקדון בסכום מופחת, דבר המקל על מי שיש לו מגבלה במסגרת כרטיס האשראי.
כמו כן, עובדי החברה המקומית יקלו בבדיקת הרכב בעת החזרתו מכיוון שגם אם הוא ניזוק, אתם מכוסים ולכן לא "יחפשו" אתכם.
היתרון המשמעותי ביותר הינו כשם הפוליסה - הוא מבטל את חלקכם בתשלום הנזק ונותן לכם ראש שקט.
מצד שני - חשוב לוודא את האותיות הקטנות של הפוליסה, מכיוון שלרוב היא כוללת החרגות רבות למקרים נפוצים, וכך אתם עלולים להשאר עם עוגמת נפש ועם חור בכיס.
חשוב להבין שלמרות שביטול השתתפות עצמית מוצגת כמוצר "פרימיום" או כמוצר הכי טוב וכך גם עלותו הגבוהה, הוא דווקא אינו הכי נרחב וברוב המוחלט של המקרים הוא מחריג נזקים נפוצים כמו נזקים לשמשות, מראות, פנסים, צמיגים ומרכב תחתון.
כלומר - למרות שזה הביטוח הכי יקר, דווקא בנזקים הכי נפוצים אתם תישארו לא מכוסים ויחול עליכם תשלום בגובה מלוא הנזק.